เส้นเลือดสมองตีบหมายถึงอะไร เส้นเลือดสมองตีบเป็นโรคหนึ่งซึ่งจัดอยู่ในกลุ่มใหญ่ที่เรียกว่าโรคหลอดเลือดสมอง ซึ่งประกอบ ไปด้วย 3 โรคหลักๆ ได้แก่เส้นเลือดสมองตีบ แตก และ อุดตันโดยที่เส้นเลือดสมองตีบเป็นแบบที่พบได้มากที่สุด(80-85%) เส้นเลือดที่ตีบเกิดจากการหนาตัวของผนังหลอดเลือดรวมทั้งอาจมีเกล็ดเลือด หรือองค์ประกอบอื่นๆ ของเลือดมาสะสมตามผนังหลอดเลือด ซึ่งจะทำให้เลือดไหลผ่านได้น้อยลง ถ้าเป็นมากก็จะทำให้เลือดไปเลี้ยงสมองไม่พอเพียงและเกิดความเสียหายต่อเซลสมองบริเวณนั้นๆ 🤔ใครมีโอกาสเป็นบ้าง อายุที่มากขึ้นถือเป็นปัจจัยเสี่ยงของโรคนี้ที่ไม่สามารถป้องกันได้ แต่ปัจจัยเสี่ยงที่เราสามารถควบคุมได้ยังมีอีกหลายอย่างซึ่งถ้าเราคุมได้ดีก็จะสามารถลดโอกาสการเกิดอัมพฤกษ์อัมพาตได้มากแม้จะไม่100% ก็ตาม ปัจจัยเสี่ยงดังกล่าวได้แก่ * ความดันโลหิตสูง * เบาหวาน * ไขมันในเลือดสูง * การสูบบุหรี่ * โรคหัวใจบางชนิด 💊ยาที่ใช้รักษามีอะไรบ้าง ยาที่ใช้ในโรคนี้ ใช้เพื่อป้องกันการเกิดซ้ำเนื่องจากถ้าเป็นครั้งหนึ่งแล้ว จะมีความเสี่ยงที่จะเป็นซ้ำได้ยาที่สำคัญคือยาป้องกันเส้นเลือดตีบ ซึ่งแพทย์จะพิจารณาเป็นรายๆไปไม่ควรซื้อทานเองเนื่องจากอาจเกิดผลข้างเคียงได้ ยาที่มีความสำคัญมากอีกกลุ่มหนึ่งคือยาที่ใช้คุมปัจจัยเสี่ยงในรายที่มีปัจจัยเสี่ยง เช่น * ยาเบาหวาน * ความดันสูง * ไขมันในเลือดสูง เป็นต้น รวมทั้งการปฏิบัติตัวที่ถูกต้องโดยเฉพาะการควบคุมอาหารที่เกี่ยวข้องกับปัจจัยเสี่ยงเหล่านี้ ถ้าคุมโรคเหล่านี้ได้ดี โอกาสเป็นเส้นเลือดสมองตีบก็จะน้อยลงไปมาก โดย นพ.เขษม์ชัย เสือวรรณศรี อายุรแพทย์ประสาทวิทยา สุขภาพดี ป้องกันได้ ออกกำลังกาย ดูแลสุขภาพ แกมม่าออริซานอล ดูแลหลอดเลือด